[{"text_idx": "#000006", "text": "Fel mae\u2019r llun uchod yn awgrymu, ca\u0302n yw Hafod sydd wedi ei ysbrydoli gan ysta\u0302d newydd yr Ymddiriedolaeth Genedlaethol ger Cwmystwyth. Wedi ei ysgrifennu gan Steff Rees mae\u2019r ga\u0302n yn mynd i\u2019r afael a\u0302\u2019r cysyniad fod rhaid teithio\u2019r byd i gael profiadau da, i gael heddwch meddwl ac am ysbrydoliaeth bywyd."}, {"text_idx": "#000009", "text": "Neu mae croeso i ti\u2019n fy myd."}, {"text_idx": "#000012", "text": "Ac mae\u2019n teimlo fel rhywle pell."}, {"text_idx": "#000015", "text": "Ysgrifennwyd y ga\u0302n yn 2020 pan roedd teithio\u2019r byd yn amhosib ac roedd pobl fel Steff yn darganfod neu yn ail-ddarganfod lleoliadau pert yn eu milltir sgwa\u0302r. O ystyried fod gan ganeuon Bwca dueddiad o dynnu blew o drwynau\u2019r genedl mae Hafod yn mynd ar o\u0302l y bobl hynny sydd yn pregethu dros leihau allyriannau carbon tra hefyd yn hedfan i bob cwr o\u2019r byd er mwyn cadw lan gyda\u2019r Jonesiaid."}, {"text_idx": "#000017", "text": "Ma\u2019 fe da ti ar y stepen drws"}, {"text_idx": "#000020", "text": "Ger yr afon gei di deimlo hud"}, {"text_idx": "#000022", "text": "Ers y Cyfnod Clo mae Steff wrth gwrs wedi datblygu i fod yn bencampwr ar gyfer rhyfeddodau naturiol ei filltir sgwa\u0302r trwy hyrwyddo syniadau beicio graean gyda\u2019i dudalen Instagram @ybachangraean a hefyd trwy gychwyn arwain teithiau cerdded \u2018Ar Gered\u2019 yn ardal Y Topie fel rhan o\u2019i waith gyda Cered. Mae\u2019r geiriau \u2019dilyna fi\u2019 a glywir ar ddiwedd y cytganau ac yn y bont felly yn cyfeirio at hyn ac yn annog y bobl yma i ddilyn ei esiampl a mwynhau pleserau syml sydd yn agosach i gytre."}, {"text_idx": "#000023", "text": "Wedi ei recordio yn Our Lady Studio gyda\u2019r cynhyrchydd Mike West mae Hafod yn ga\u0302n roc cyfoes ei naws sydd yn rhoi un winc tuag at sain roc amgen yr 80au a sengl ddiwethaf Bwca sef \u2018Pam Dylen Ni Ddim\u2019 tra bod sain sacsoffon Hannah McCarthy yn rhoi winc fach i gyfeiriad un o artistiaid mwyaf poblogaidd y presennol sydd hefyd yn gefnogwr brwd Newcastle United fel Steff \u2013 Sam Fender."}, {"text_idx": "#000024", "text": "Yn ogystal a\u0302 Hannah a Steff, mae\u2019r ga\u0302n hon yn cynnwys Iwan Hughes ar y drymiau a Peter Evans ar y bas."}, {"text_idx": "#000025", "text": "Bydd Hafod yn cael ei ryddhau fel sengl yn ddigidol ar blatfformau megis Spotify ac Apple Music ar ddydd Llun Mehefin 5ed a hynny er mwyn rhoi blas o\u2019r hyn sydd i\u2019w ddisgwyl ar yr albwm o\u2019r un enw fydd yn cael ei ryddhau ar CD ar ddydd Gwener 16eg Mehefin."}]